Jalmari Vuolle-Apiala

Jalmari Vuolle-Apiala (10. lokakuuta 1876 Jämsä – 28. maaliskuuta 1960 Helsinki) oli suomalainen insinööri, lakineuvos ja filosofian, valtiotieteen ja lakitieteen tohtori.Syntymävuositieto The Online Books Page Vuolle-Apialan vanhemmat olivat nahkuri, nahkatehtailija Kustaa Adolf Lindeman ja Karoliina Joonaantytär Manula (Kurra). Hänen veljiään olivat teollisuusneuvos Kustaa Vuolle-Apiala (1873–1959), tehtailija Joonas Vuolle-Apiala (1874–1930) ja Suomen sisällissodassa valkoisten puolella kaatunut entinen Venäjän armeijan luutnantti Aleksi (Ali) Vuolle-Apiala (1889–1918).Suomen sotasurmat 1914-1922 Jalmari Vuolle-Apiala valmistui insinööriksi Polyteknillisestä opistosta vuonna 1907. Hän oli ensimmäinen insinööri joka oli suorittanut kaikki tutkintonsa suomen kielellä.Ensimmäinen insinööritutkinto suomen kielellä, Uusi Aura, 04.06.1907, nro 125, s. 3, Kansalliskirjaston digitaaliset aineistot Hän lähti sitten opiskelemaan Saksaan ja valmistui valtiotieteen tohtoriksi Würzburgin yliopistosta 1911.Suomalainen suorittanut tohtoritutkinnon ulkomailla, Rauman Lehti, 21.02.1911, nro 21, s. 3, Kansalliskirjaston digitaaliset aineistot Hän suoritti vielä Saksassa filosofian tohtorin tutkinnon Heidelbergin yliopistossa 1912 ja molempien oikeuksien tohtoritutkinnon Berliinin yliopistossa 1913.Ennätys, Keski-Suomen Sanomat, 09.08.1913, nro 92, s. 3, Kansalliskirjaston digitaaliset aineistot Vuolle-Apiala lähetti 3. syyskuuta 1912 Heidelbergistä Saksasta kirjeen Suomen kenraalikuvernöörille Frans Seynille. Kirjeessään hän ilmaisi tukensa Suomessa harjoitetulle venäläistämispolitiikalle ja tarjoutui vastaanottamaan senaattorin viran Suomen senaatin kauppa- ja teollisuustoimituskunnassa. Helmikuussa 1915 Vuolle-Apialasta tuli senaatin lakineuvoston vt. nuorempi lakineuvos ja marraskuussa 1915 hänet nimitettiin vakinaiseksi lakineuvokseksi. Senaatti erotti Vuolle-Apialan tästä virasta kesäkuussa 1917 eikä Vuolle-Apialan kenraalikuvernöörille osoittama valitus muuttanut asiaa.Lakineuvos Vuolle-Apialan juttu kirjailija Kyösti Vilkunaa ja johtaja Eino Railoa vastaa, Iltalehti, 25.02.1920, nro 46, s. 5, Kansalliskirjaston digitaaliset aineistot Vuonna 1918 Suomen sisällissodan aikana Vuolle-Apiala matkusti punaisilta saamansa valtakirjan avulla Pietarin ja Helsingin välillä, kävi kauppaa ja toi myös aseita Keski-Suomeen valkoisille joukoille. Jukka Rislakki : Kauhun aika - nejä väkivallan kuukautta Jämsässä 1918, uudistettu ja laajennettu laitos, Ajatus kirjat, Helsinki 2007, s. 24, kirjassa käytetty hänestä etunimeä Ilmari. Lokakuussa 1919 Vuolle-Apiala haastoi Kustannusosakeyhtiö Kirjan toimitusjohtajan Eino Railon ja kirjailija Kyösti Wilkunan oikeuteen herjauksesta sen johdosta että Vuolle-Apialaa oli Wilkunan kirjoittamassa teoksessa Kahdeksan kuukautta Spalernajassa kuvattu venäläisten yhteistoimintamieheksi.Huomattava oikeudenkäynti tulossa, Liitto, 21.10.1919, nro 242, s. 3, Kansalliskirjaston digitaaliset aineistotHerra Jalmari Vuolle- Apialan kanne herjauksesta kirjailija Kyösti Wilkunaa vastaan, Karjala, 15.01.1920, nro 11, s. 6, Kansalliskirjaston digitaaliset aineistot Toukokuussa 1920 Helsingin raastuvanoikeus hylkäsi päätöksessään Vuolle- Apialan kanteen kokonaisuudessaan ja velvoitti hänet maksamaan Railon ja Wilkunan oikeudenkäyntikulut. Insin. Vuolle-Apialan kunnianloukkausjuttu, Savonmaa, 06.05.1920, nro 50, s. 1, Kansalliskirjaston digitaaliset aineistot Jalmari Vuolle-Apiala oli vuoteen 1925 saakka Osakeyhtiö Nahkan toimitusjohtajana ja sen jälkeen Helsingin Vuotaliikkeen toimitusjohtajana. Kauppalehden protestilista, 24.02.1925, nro 9, s. 24, Kansalliskirjaston digitaaliset aineistotHelsingin ja ympäristön osote- ja ammattikalenteri, 01.01.1926, s. 638, Kansalliskirjaston digitaaliset aineistotHelsingin ja ympäristön osote- ja ammattikalenteri, 01.01.1928, s. 498, Kansalliskirjaston digitaaliset aineistot == Teoksia == * Die Finanzen des Grossfürstentums Finnland : die Einnahmen und Ausgaben in ihren Hauptzügen ; Inaugural- Dissertation zur Erlangung der Doktorwürde der Hohen Philosophischen Fakultät der Grossherzoglich Badischen Ruprecht-Karls-Universität zu Heidelberg. Heidelberg 1912 * Die Entwicklung der Verfassung Finlands bis zum Regierungsantritt Nikolaus' II ; Inaugural-Dissertation der Hohen Rechts- und Staatswissenschaftlichen Fakultät der Kgl. Bayer. Julius Maximilians- Universität Würzburg zur Erlangung der Staatswissenschaftlichen Doktorwürde (Dr. rer. pol.). Heidelberg 1912 * Landtagsordnung und Wahlgesetz für das Grossfürstentum Finnland vom 20 Juli 1906 ; herausgegeben von J:ri Vuolle- Apiala. J. Hörning, Heidelberg 1913 * Das politische Wahlrecht des Grossfürstentums Finnland. Heidelberg 1915 * Senaatti on minut laittomasti erottanut virastani. Tekijä, Helsinki 1917 == Lähteet == == Aiheesta muualla == * Lakineuvos Vuolle-Apialan juttu kirjailija Kyösti Vilkunaa ja johtaja Eino Railoa vastaan, Kansallisarkiston pikkukokoelmat Luokka:Suomalaiset insinöörit Luokka:Suomalaiset juristit Luokka:Vuonna 1876 syntyneet Luokka:Vuonna 1960 kuolleet